softcatala/Softcatala-Web-Texts-Dataset huggingface dataset:
mBlock
2017-02-11 18:00:12

Important: A partir de la versió 3.4.6, l'aplicació per Windows ja inclou el català de sèrie. Si no el veieu al llistat d'idiomes, podeu seguir els passos descrits a la [pàgina d'instruccions per aplicar la traducció](https://www.softcatala.org/programes/mblock/instruccions/) per disposar del programa traduït. 

* * *

## Què és l'mBlock?

L'mBlock és un entorn gràfic de programació basat en l'editor [Scratch 2.0](https://www.softcatala.org/programes/scratch/) perquè escoles i centres de formació puguin introduir la robòtica de forma senzilla i ensenyar a programar robots basats en [Arduino](http://www.arduino.cc). ![Mostra del programa mBlock traduït al català](https://www.softcatala.org/uploads/2017/02/mblock_2.png) Es tracta de programari de codi obert, pensat principalment per a la programació del robot mBot de la casa [Makeblock](http://www.makeblock.com), així com de les altres plaques pròpies d'aquest sistema (anomenat [Genuino fora dels Estats Units per qüestions legals](http://playground.blogautore.repubblica.it/2015/02/11/la-guerra-per-arduino-la-perla-hi-tech-italiana-nel-caos/)). Gràcies al seu entorn visual, a partir de blocs de colors, és ideal per tot aquell que vulgui començar a programar, tant amb l'mBot, com amb Arduino, sobretot per a nens de 6 a 14 anys. 

## La traducció

Voleu col·laborar en la traducció d'aquest programa? Es tracta d'un projecte de Softcatalà. Podeu participar-hi seguint les instruccions que trobareu a la pròpia pàgina del projecte: [Projecte mBlock](https://www.softcatala.org/projectes/mblock/)
Diccionari complementari per al Word dels Serveis Lingüístics de la UB
2017-04-03 09:13:38

El diccionari complementari per al Microsoft Word,elaborat pels Serveis Lingüístics de la Universitat de Barcelona, permet indicar al processador de textos els mots que, segons la reforma ortogràfica de l'IEC del 2016, cal considerar correctes. El diccionari és compatible amb les versions del MS Word 2010, 2013 i 2016. Amb aquest diccionari complementari, el corrector ortogràfic del Word considerarà correctes els mots amb les noves grafies (com ara redeu, napbuf, tiroidal, cirroestrat o erradicació). El diccionari complementari només fa la meitat de la tasca necessària per a adaptar el Word a la nova ortografia. L'altra meitat la fa el diccionari d'exclusions per al Word, que permet al corrector del Word marcar com a dolents els mots que són incorrectes segons la nova ortografia de l'IEC. Teniu més informació en l'article dels [Serveis Lingüístics de la UB](http://www.ub.edu/retrucs/diccionari-complementari-nova-ortografia/) sobre aquest diccionari. Instruccions d'instal·lació en plataformes Windows Per a instal·lar el diccionari d’exclusions a l'ordinador heu de baixar, descomprimir i copiar el fitxer `dicc-ca-slub-oiec-10317.dic` directament a la carpeta que conté els diccionaris complementaris del Word. En un Windows 7, habitualment aquest camí és `C:\Users\[nom-usuari]\AppData\Roaming\Microsoft\UProof`, però depèn del sistema operatiu i instal·lació que tingueu. Si no sabeu on és aquesta carpeta, podeu a anar a `Fitxer▸Opcions▸Correcció`, en el camp «Camí del fitxer» teniu el camí on es troben els diccionaris complementaris del Word. Podeu copiar aquesta ruta al porta-retalls i enganxar-la en l'explorador d'arxius i copiar el fitxer. El vídeo següent, elaborat pels Serveis Lingüístics de la UB, potser us sigui útil per a fer-vos una idea general del procés d'instal·lació.  També us pot interessar:

  * [Diccionari d'exclusions per al Word de la UB](https://www.softcatala.org/programes/diccionari-exclusions-per-al-word-de-la-ub/)
  * [Catalanitzador de Softcatalà](/catalanitzador/)
  * [Corrector gramatical LanguageTool per al MS Word](https://www.softcatala.org/programes/corrector-gramatical-en-catala-languagetool/)
  * [Paquet català per al Microsoft Office 2016](https://www.softcatala.org/programes/paquet-catala-per-al-microsoft-office-2016/)
  * [Paquet català per al Microsoft Office 2013](https://www.softcatala.org/programes/paquet-catala-per-al-microsoft-office-2013/)
  * [Paquet català per al Microsoft Office 2010](https://www.softcatala.org/programes/paquet-catala-per-al-microsoft-office-2010/)
Hugin
2017-05-07 21:34:25

Hugin és un programari multiplataforma de codi obert d'unió d'imatges (en anglès stitching -"cosit"- per crear imatges panoràmiques a partir d'altres de menors dimensions) desenvolupat per Pablo d'Angelo i altres, en una interfície gràfica d'usuari. L'assemblatge de les diverses fotos, preses des del mateix lloc, s'aconsegueix mitjançant l'ús de parelles de punts de control (un d'una foto i l'altre de la foto del costat i que corresponen al mateix punt real), per així alinear i transformar les fotos perquè puguin ser fusionades per formar una imatge més gran. Hugin permet la fàcil creació (opcionalment automàtica) dels punts de control, el resultat apareix en una finestra de vista prèvia perquè l'usuari pugui veure si el panorama és acceptable. Una vegada que la vista prèvia és correcta, el panorama pot ser totalment assemblat, transformat i desat en un format d'imatge estàndard.
Firefox Focus
2017-06-26 12:36:25

El Firefox Focus és un navegador per a dispositius mòbils dissenyat per a ser ràpid, senzill i amb un fort èmfasi en la privadesa dels usuaris. La seva interfície és molt simple, minimalista, i el navegador bloca automàticament una gran varietat d'elements que us fan el seguiment mentre navegueu, des del moment que l'obriu fins quan el tanqueu. Esborreu fàcilment l'historial, les contrasenyes i les galetes, per a evitar que us faci el seguiment la publicitat no desitjada. [caption id="attachment_10750" align="aligncenter" width="1024"]![Captures del Firefox Focus](https://www.softcatala.org/uploads/2017/06/5-1024x452.png) Captures del Firefox Focus a Android i iOS.[/caption] 

## Característiques destacables:

#### Privadesa automàtica.

  * Bloca una gran varietat d'elements de seguiment web comuns sense necessitat de configurar res.
  * Esborra fàcilment l'historial: no hi deixa cap contrasenya, cap galeta ni cap element de seguiment.



#### Navegació més ràpida.

  * Sense elements de seguiment ni anuncis, les pàgines web transfereixen menys dades i es carreguen d'una manera més ràpida.



## Més informació.

Teniu més informació sobre l'aplicació i les seves [característiques de privadesa](https://www.mozilla.org/en-US/privacy/firefox-focus/) al web del [Firefox Focus](https://www.mozilla.org/firefox/focus/). Si voleu contribuir a la traducció dels productes de Mozilla, visiteu la [pàgina del projecte de traducció](https://www.softcatala.org/projectes/mozilla/).
Samsung Health
2017-08-07 13:51:14

Samsung Health ofereix funcions bàsiques per mantenir el cos sa i en forma. Registra i analitza les activitats i hàbits diaris per ajudar a mantenir una dieta correcta i un estil de vida saludable. Sigui quin sigui l'esport que feu: caminar, córrer, anar en bicicleta, jugar a l'interior o a l'aire lliure, podeu afegir i fer un seguiment dels diferents exercicis físics i activitats en un sol pas utilitzant els diferents seguidors incorporats.
Huawei Health
2017-08-08 12:01:25

Huawei Health proporciona orientació esportiva professional per la vostra activitat esportiva. Permet fer seguiment de la vostra activitat al caminar, córrer, en bicicleta, enregistrar pista de rastreig, ritme cardíac, trajectòria, amb velocitat i altres dades esportives. Ofereix també integració de dades de l'APP de Huawei Wear, per oferir serveis esportius i de salut complets i unificats.
LG Health
2017-08-08 12:34:42

LG Health fa un seguiment dels nivells d'activitat i proporciona una interfície i contingut relacionat en funció d'aquesta informació, de manera que tot tipus d'usuaris poden personalitzar l'aplicació per adaptar-se als seus propis nivells d'activitat.
Google Fit
2017-08-11 13:17:49

Google Fit és un aplicació de seguiment d'activitats físiques. Permet: 

  * Fer un seguiment de qualsevol activitat de manera senzilla. El teu telèfon o el teu rellotge Android Wear registren automàticament a Google Fit les teves activitats al llarg del dia, com ara caminar, córrer o anar amb bici.
  * Obtenir estadístiques a l'instant. Consulta informació estadística en temps real sobre les teves rutes amb bici, a peu o corrent. Google Fit registrarà dades com ara la velocitat, el ritme, la ruta i el desnivell, entre d'altres, perquè mantinguis la motivació i no perdis l'objectiu.
  * Assolir els teus objectius de fitnes. Estableix objectius basats en el nombre de passes, en el temps, en la distància i en la quantitat de calories cremades. Rep recomanacions personalitzades i entrenament per als teus objectius d'activitat.
  * Mesura la teva activitat física. Recopila informació d'altres aplicacions per fer un seguiment de les activitats de fitnes, de les dades nutricionals, del son i del pes: Android Wear, Nike+, Runkeeper, Strava, MyFitnessPal, Lifesum, Basis, Sleep as Android, Withings i els braçalets Xiaomi Mi.
  * Consultar-ho des de qualsevol lloc. Fes un seguiment del teu progrés des del telèfon, des de la tauleta o des del web (fit.google.com) i, fins i tot, des del rellotge Android Wear.
Tinder
2017-08-12 17:39:39

Tinder és una aplicació geosocial que permet als usuaris mútuament interessats posar-se en contacte els uns als altres per xerrar i concretar cites o trobades. L'aplicació és considerada una de les aplicacions de cites més importants del mercat digital i està disponible a través de les diferents botigues d'aplicacions dels dispositius mòbils. Tinder utilitza el perfil de Facebook de l'usuari per a construir un perfil amb fotos d'aquesta xarxa social. També recull informació bàsica amb la qual filtra els perfils que poden interessar a l'usuari. Els candidats que tenen més probabilitats de ser compatibles basats en la ubicació geogràfica, el nombre d'amics en comú, i els interessos comuns són llavors transmesos a una llista de coincidències. Amb base en els resultats dels possibles candidats, Tinder disposa d'una interfície d'usuari que mostra successivament diferents perfils d'altres usuaris. L'usuari llisca el dit per sobre la pantalla d'un smartphone a la dreta per a indicar interès per aquesta persona i a l'esquerra si no hi està interessat, tot això de forma anònima. Si dos usuaris estan interessats entre si, tots dos són informats i se'ls permet iniciar la conversa a través del xat intern de l'aplicació.
Booking.com
2017-08-12 18:36:38

[Booking.com](http://www.booking.com) es va fundar a Amsterdam l'any 1996 i ha passat de ser una petita start-up neerlandesa a una de les empreses de comerç electrònic sobre viatges més grans del món. 

#### Troba un allotjament a prop per a aquesta nit

En un sol pas trobaràs els millors preus per a aquesta nit en hotels que tens a prop. També pots cercar a més de 41.000 destinacions! L’allotjament ideal és a només uns minuts. 

#### On sigui, quan sigui...

Prepares el teu proper viatge? Fes servir Booking.com des del dispositiu que vulguis: ordinador, smartphone o tablet. Només has d’iniciar sessió al teu compte de Booking.com i es sincronitzaran les teves cerques anteriors, hotels consultats, targetes desades i molt més. També podràs tornar a la pàgina on t’has quedat des de qualsevol dispositiu. 

#### Reservar només és el començament

Les apps estan dissenyades per ajudar-te al llarg de la teva estada. Com que pots consultar les confirmacions de les reserves sense connexió a internet, ja no caldrà que les imprimeixis ni que tinguis internet durant el registre d’entrada. A més, pots fer servir els mapes per trobar la millor manera d’arribar a l’hotel (o a l’hostal, l’apartament, etc.) i, si necessites ajuda, pots trucar o enviar un e-mail des de l’app a l'equip d’Atenció al client, disponible cada dia les 24 hores. 

#### Tota la llibertat que necessites

Si viatges amb les apps de Booking.com podràs fer parades i descobrir llocs nous al llarg del camí. Cerca un allotjament a la teva propera destinació, afegeix una o dues nits a la reserva si t’hi has quedar més dies o cancel·la l’estada si els plans canvien. Viatja al teu aire!
Banc Sabadell
2017-08-12 18:54:26

L'aplicació de Banc Sabadell permet operar amb la banca a distància des de mòbil o tablet. Descarrega-te-la de forma gratuïta per accedir als teus comptes i realitzar totes les teves gestions quan i des d'on vulguis, de forma fàcil i còmoda. TOTA L'OPERATIVA DES DEL TEU MÒBIL Per simplificar els teus tràmits, t'oferim tota l'operativa relacionada des del detall de cada producte. \+ COMPTES: llistat de moviments; transferències; traspassos a compte o targeta; gestió de rebuts, impostos i assegurances socials i alta de nou compte. \+ TARGETES: consulta de moviments i liquidacions; ampliació de límits; personalització de condicions de pagament; enviament d'efectiu a caixers; traspàs a compte; recàrrega de mòbils i configuració d'usos i bloqueig. \+ DIPÒSITS: contractació de nous dipòsits i modificació de les opcions de renovació. \+ VALORS: alta d'ordres de compravenda i contractació de nous comptes de valors. \+ FONS: llistat de moviments; subscripció de fons i alta de nou contracte. \+ PLANS DE PENSIONS I DE PREVISIÓ: consulta de moviments; aportació periòdica o extraordinària i alta de nou pla. \+ FINANÇAMENT: activació de Línia Expansió i de préstecs preconcedits i amortització anticipada d'hipoteca. \+ ASSEGURANCES: visualitza el detall de les teves pòlisses i accedeix a la gestió de pòlisses i sinistres des de la mateixa pantalla. CATÀLEG DE PRODUCTES Ara disposes de tota la informació sobre els productes de Banc Sabadell des d'un intuïtiu catàleg integrat a l'app. Consulta totes les propostes i accedeix directament a la contractació, sense necessitat de desplaçar-te a cap oficina. A més, des del propi catàleg podràs consultar el detall de les aplicacions de Banc Sabadell. FIRMA DES DEL MÒBIL Gràcies al nou sistema de Firma Digital, podràs firmar les teves operacions i contractacions des del mòbil sense haver de fer servir més la teva antiga targeta de coordenades. Més segur, ràpid i fàcil. NOTIFICACIONS PUSH Personalitza les teves alertes de forma ràpida i intuïtiva i rep informació en temps real sobre els moviments dels teus comptes i targetes. EMPREMTA DIGITAL Ja pots utilitzar la teva empremta digital per accedir a l’app en el teu dispositiu Android si és igual o superior a la versió 6. PERFIL Personalitza el teu perfil de forma més senzilla, des d'un únic lloc de l'app, on trobaràs totes les opcions de configuració. Més còmode i fàcil per a tu!
BBVA | Espanya
2017-08-12 18:59:11

Fes les teves gestions diàries des del teu mòbil d'una manera molt més còmoda i senzilla. A més, mitjançant la integració de Bizum pots enviar o sol·licitar diners amb un sol clic. Aquestes són algunes funcionalitats de què gaudiràs amb l'app BBVA: FES-TE CLIENT DE MANERA IMMEDIATA Si no ets client de BBVA, pots fer-te'n en uns minuts a través d'una videotrucada gratuïta amb el teu DNI/NIE i amb un selfie. Sense paperassa ni missatgers, així de fàcil. I t'emportes un compte sense comissions i una targeta de dèbit sense cost ENVIA I REP DINERS ENTRE PARTICULARS MITJANÇANT BIZUM Gràcies a la integració de Bizum en l'app de BBVA, pots fer pagaments de mòbil a mòbil en un moment sense necessitat de saber el número de compte del teu amic o familiar. A més, Bizum funciona amb els principals bancs d'Espanya, per la qual cosa no tindràs problema si vols enviar diners a comptes d'altres bancs. CONSULTA I OPERA AMB ELS TEUS PRODUCTES I VISUALITZA ELS TEUS MOVIMENTS GESTOR BBVA CONTIGO Un expert financer i tot el seu equip, sempre disponible per resoldre els teus dubtes i oferir-te solucions. APAGAR I ENCENDRE TARGETES Controla la teva targeta en tot moment: apaga-la temporalment si la perds i encén-la quan la trobis. Restringeix-ne l'operativa… tu manes! EL MEU DIA A DIA Controla els teus moviments, ingressos i despeses diaris ordenats per categories; així podràs planificar-te i estalviar; molt útil! FIRMA A DISTÀNCIA Podràs signar els teus contractes des del mòbil amb plena garantia jurídica i legal. I tindràs una còpia de tot el que has signat sense necessitat d'anar a l'oficina. PORTA ELS TEUS REBUTS Amb l'app BBVA és molt senzill: fes una foto del rebut que vols domiciliar i llestos. PAGAMENT REBUTS NO DOMICILIATS Escaneja el codi del rebut, selecciona el mètode de pagament i llestos; així de còmode! CITA AMB EL TEU GESTOR Tria el millor moment per reunir-te amb el teu gestor BBVA. Selecciona data i hora i oblida't d'esperes! TORN DE CAIXA Reserva el teu torn per al servei de caixa. Tria l'oficina més pròxima i l'hora que més et convingui i no hauràs d'esperar quan vulguis fer una operació en caixa SOL·LICITUD MONEDA ESTRANGERA Demana divisa des del teu mòbil. Tria quin tipus de bitllet prefereixes i recull-lo a l'oficina BBVA que prefereixis. Comodíssim! GESTIONA LA TEVA CARTERA DE VALORS Opera en borsa, compra o ven valors i administra la teva cartera d'inversions des de l'app BBVA, on vulguis i quan vulguis. CONTRACTAR PRODUCTES Consulta els productes BBVA que podràs contractar on-line i descobreix productes a la teva mida que BBVA ha preparat per a tu. Tria el millor per a tu. ACCEDEIX A L'APP TAMBÉ DES DEL TEU SMARTWATCH Informació immediata: instal·la la nostra app per a smartwatch i tindràs la informació més a mà que mai!
Caixa d'Enginyers Banca MÒBIL
2017-08-12 19:15:13

L'aplicació Caixa d'Enginyers Banca MÒBIL, per mòbil i tablet permet accedir a un menú complet de serveis: • Banca MÒBIL (els teus comptes personals) • Oficines i Caixers • Enginyers BORSA • Enginyers FONS • Enginyers PAY • Fraccionar compres • Calculadora de divises • Notificacions • Atenció DIGITAL • Accés a la Web clàssica • Valors (idioma, condicions d'ús, tutorial, xarxes socials, etc.) A través de Caixa d'Enginyers Banca MÒBIL podràs accedir als teus comptes i realitzar de forma còmoda i senzilla les operacions diàries: consultar el saldo i moviments dels teus comptes, fer transferències, consultar els moviments de les targetes, operar amb fons i valors, consultar els teus préstecs i consultar la teva correspondència e-docs. La nova aplicació Caixa d'Enginyers Banca MÒBIL està dissenyada per ajudar-te en el teu dia a dia, amb menús clars i una navegació intuïtiva que faran que les teves gestions de finances personals siguin més senzilles. Què pots fer a Caixa d'Enginyers Banca MÒBIL? • Consultar la teva Posició Global i els últims moviments amb enllaç directe al document del càrrec o abonament realitzat en format pdf. • Les teves operacions habituals com realitzar, consultar i anul·lar transferències, consultar i tornar un rebut, consultar el disponible i els últims moviments d'una targeta o canviar la modalitat de pagament de la mateixa. • Si disposes de dipòsit a termini, consulta les seves imposicions o bé realitza una nova imposició. • Opera amb fons: moviments, compra/venda de participacions. • Accedeix als moviments del teu pla de pensions. • Opera amb la teva cartera de valors: consulta del detall de cartera, compra/venda d'accions i consulta de cotitzacions. • Accedeix als serveis d'Enginyers BORSA. • Consulta els teus préstecs i realitza una amortització parcial quan t'interessi. • Consulta la teva correspondència ecològica e-docs. • Contacta amb nosaltres per email, telèfon o a les xarxes socials. Comença a utilitzar Caixa d'Enginyers Banca MÒBIL i gaudeix de tots els seus avantatges.
Caprabo
2017-08-12 19:19:38

L'aplicació de Caprabo, els supermercats de proximitat a Catalunya i Navarra, t'ajuda a estalviar. Activa els teus cupons de descompte cada setmana i coneix els productes que estan avui d'oferta. Consulta el detall dels teus tickets comparats: el que has pagat pels productes comparables (més de 2000) i el que hauries pagat a la competència. Recorda que si has pagat més Caprabo et torna la diferència. Garantia d'estalvi! L'App Caprabo et permet també localitzar els seus més de 350 punts de venda, fer la teva llista de la compra més fàcil i accedir a la teva informació personalitzada (compres, punts i estalvi).
BonPreu i Esclat
2017-08-12 19:23:38

Amb l’app de Bonpreu i Esclat, ens els supermercats d'aquestes cadenes a la butxaca! \- Accedeix a promocions només per a tu \- Prepara i comparteix la llista de la compra \- Consulta les ofertes més destacades \- Consulta la teva guardiola i els teus tiquets \- Gestiona la teva targeta client \- Cerca els establiments que tens més a prop. \- Fes donatius a campanyes socials \- Assabenta’t de les novetats a través del centre de missatges Més informació a [www.bonpreuesclat.cat/app-bonpreu-esclat](http://www.bonpreuesclat.cat/app-bonpreu-esclat)
Cabify
2017-08-12 19:30:30

Cabify (Maxi Mobility Spain, S.L.) és una empresa emergent madrilenya fundada el 2011 de xarxes de transport a nivell internacional que connecta usuaris i vehicles a través d'una aplicació mòbil . Els vehicles són conduïts pels seus propietaris que passen per un procés de selecció. Amb operacions a Amèrica Llatina, Espanya i Portugal, la companyia ofereix dos serveis, un per a clients corporatius i un altre per a usuaris particulars. Cabify opera a Mèxic, Xile, Colòmbia, Perú, Brasil, Panamà, Equador, Portugal i Espanya. A principis de 2016, va aconseguir més d'un milió de descàrregues a nivell mundial, principalment Amèrica Llatina i Espanya. L'aplicació mostra als usuaris la ubicació dels conductors, assigna al conductor més proper i el dirigeix fins al punt on es troba l'usuari. Cabify es queda una comissió d'aproximadament el 20%. Una finalitzat el recorregut, l'usuari rep el resum del seu viatge al seu telèfon mobil, incloent la distància, durada i cost del trajecte. L'usuari pot valorar el viatge i el conductor. Cabify dóna la possibilitat de donar seguiment al trajecte des del començament del viatge fins al punt d'arribada. Si el senyal es perd per més de seixanta segons o la ruta canvia considerablement, el passatger rebrà una trucada telefònica per verificar la seva seguretat i comoditat. L'aplicació permet triar als usuaris el tipus de servei (Executive, Lite o Group) i ofereix altres opcions com que el conductor parli un idioma estranger, temperatura del vehicle, que el conductor obri la porta, que truqui una vegada a arribat al lloc de trobada o triar la ràdio que l'usuari prefereixi. Cabify té integrat Waze que dóna al conductor la millor ruta possible pel trajecte.
Nació Digital
2017-08-12 19:34:17

L'aplicació oficial de Nació Digital us permet accedir a totes les edicions i serveis del diari. També podeu configurar alertes d'actualitat per rebre notificacions al vostre dispositiu mòbil amb les notícies més rellevants. Podreu accedir a les notícies, reportatges, galeries de fotos o participar comentant o votant a les enquestes.
Fuelio: combustible i despeses
2017-08-12 19:49:38

Aplicació de registre de repostatges, despeses i quilometratge per a Android. Feu el seguiment dels repostatges, el consum de combustible, les despeses del vehicle i estalvieu diners.
OvuView: ovulació i fertilitat
2017-08-12 19:55:48

OvuView fa el seguiment del període i prediu la vostra menstruació, ovulació i fertilitat, utilitzant sofisticats mètodes simptotèrmics. Aquesta aplicació es pot utilitzar com una eina avançada de control de la natalitat, o com un calendari menstrual bàsic, i us ajuda a: • maximitzar les possibilitats de concebre un nadó/quedar-se embarassada, • evitar l'embaràs utilitzant mètodes naturals (contracepció), • planejar les vostres vacances preveient les dates de menstruació i ovulació, • fer un seguiment del pes, mal de cap, gana, SPM, i altres símptomes, • substituir les gràfiques simptotèrmiques en paper per unes més acurades. Basant-se en els símptomes del teu cicle (com la menstruació, la temperatura corporal, la mucositat cervical i/o el coll uterí), OvuView avalua i analitza automàticament la vostra fertilitat utilitzant mètodes naturals de planificació familiar (NPF) provats. En particular, s'utilitzen 4 mètodes simptotèrmics (Billings, Rötzer, Konald/Kippley, Cautelós), 5 de mucositat (5 Dies Secs, Döring, Regla dels Dies 21/20, Últim Dia Sec, Regla del Dia 4/5/6), 3 de temperatura (Marshall, 4 Temperatures Altes, 5 Temperatures Altes) i 2 de calendari (Mètode de Dies Fixos, Mètode del Calendari). Les funcions clau inclouen: • 14 mètodes de coneixement de la fertilitat • seguiment de molts símptomes, adjuntant-hi notes • vista de calendari • gràfiques avançades que mostren temperatura i símptomes • guies d'ajuda • consells educatius i informació sobre el vostre cicle i els signes de fertilitat • estadístiques del cicle • avís automàtic matinal per prendre la temperatura basal corporal (TBC) • còpia de seguretat de les dades • importació de dades d'altres aplicacions com ‘My Days’, ‘WomanLog Calendar’ i ‘Fertility Friend’ • temes de colors • mode demostració (per fer-vos cinc cèntims del què pot fer l'aplicació a llarg termini) Les funcions Pro inclouen: • protecció amb contrasenya • 2 widgets (discret + roda de cicle) • símptomes multicolor • gestió del cicle i els mètodes • enviament per correu electrònic de les dades en full de càlcul i gràfiques pel doctor • còpia de seguretat al correu electrònic o Dropbox • símptomes personalitzats definits per l'usuari • avisos (menstruació, ovulació) • gràfica de temperatures amb línia base • mode de pantalla completa a les gràfiques • mode embaràs També tenim un fòrum de consultes! Si teniu qualsevol pregunta consulteu si hi ha alguna resposta aquí: <http://groups.google.com/group/ovuview>. Si tinguessiu més preguntes, suggeriments o comentaris, no dubteu d'obrir una nova conversa enviant un missatge a: [ovuview@googlegroups.com](mailto:ovuview@googlegroups.com).
MIUI (Xiaomi.eu)
2017-08-13 20:10:40

Sistema operatiu per a dispositius [Xiaomi](http://www.mi.com) (mòbils i tauletes) basat en Android. Aquesta rom cuinada per la comunitat d'usuaris europeus [Xiaomi.eu](http://www.xiaomi.eu) es basa en la rom oficial xinesa de MIUI, però està optimitzada per als usuaris europeus, prescindint d'aplicacions de l'ecosistema asiàtic, així com incloent un gran nombre de traduccions del sistema, entre elles el català.   [![](https://www.softcatala.org/uploads/2017/08/MIUI-169x300.jpg)](https://www.softcatala.org/uploads/2017/08/MIUI.jpg)   La traducció al català d'aquest sistema operatiu es troba en constant traducció i revisió per part d'un equip de voluntaris, amb el suport tècnic i lingüístic de Softcatalà. Si voleu col·laborar en el projecte, podeu dirigir-vos a la pàgina del [projecte de traducció de MIUI](https://www.softcatala.org/projectes/miui/).
Factorio
2017-08-14 20:42:09

Factorio és un joc en el qual cal construir i mantenir fàbriques. Podeu minar recursos, fer recerca tecnològica, construir infraestructures, automatitzar la producció i lluitar contra enemics. Heu de fer servir la imaginació per dissenyar la vostra fàbrica: combinant diferents elements en estructures enginyoses, aplicant les vostres habilitats administratives per fer-la funcionar i finalment protegir-la de criatures a les que no els acabeu de caure del tot bé.
Backup4all
2017-08-14 23:37:00

Programa per fer còpies de seguretat i automatitzar-les. Es poden fer a qualsevol unitat, en xarxa o al núvol.
Vivaldi
2017-08-15 00:06:09

ACTUALMENT JA NO ESTÀ DISPONIBLE EN CATALÀ Vivaldi és un navegador personal, amb les funcions que necessiteu i la flexibilitat que us mereixeu. 

  * Historial potent i acolorit
  * Escriviu notes
  * Un milió de maneres de personalitzar-lo
  * Apileu pestanyes o feu-ne un mosaic
  * Trieu el vostre estil amb els temes
  * Dreceres de teclat ràpides
Joc bolets Tamarro 1
2017-08-15 13:11:31

És un joc educatiu i divertit que ensenya als més petits a reconèixer els bolets bons i els dolents a través d'un personatge entranyable i llegendari com el Tamarro. El Tamarro és un personatge de les terres del Pallars i Andorra. En aquest joc s'ha d'alimentar al Tamarro amb bolets bons però atenció que hi ha bolets dolents que li fan mal de panxa, i les pedres i els troncs li fan caure les dents!
Office Lens
2017-08-15 13:28:42

L'Office Lens retalla, millora i fa que es puguin llegir les imatges de les pissarres i els documents. També permet convertir imatges en fitxers amb format PDF, Word i PowerPoint i desar les imatges al OneNote o al OneDrive.
My Family Tree
2017-08-15 13:47:48

El My Family Tree és un dels millors programes existents per a la creació d'arbres genealògics. Permet treballar amb gran nombre de persones, associar històries i fitxers multimèdia a cadascuna d'elles, desar referències, fonts d'informació, ubicacions geogràfiques, etc. S'hi pot crear una gran varietat d'informes i també disposa de diferents eines de suport, entre les quals una calculadora de parentiu que ha estat adaptada per mostrar adequadament les relacions familiars fent ús de tota la riquesa del vocabulari català en aquest àmbit. És compatible amb el format GEDCOM, l'estàndard més generalitzat en genealogia, amb el qual es poden exportar arbres a pàgines web o a altres programes més especialitzats en la representació gràfica dels arbres genealògics per a la seva impressió. Des de la versió 6.0.6.0 incorpora una traducció completa al català.
GestAmbientis
2017-08-15 15:47:29

Sistema de gestió ambiental 

  * Gestió de l'aigua Dades de comptadors, consums d'aigua i informes sobre comptadors.
  * Gestió de residus Registro de sortides, inventari de residus, gestors, transportistes i fitxes d'acceptació.
  * Entorn Anàlisi de l'entorn i del territori a partir de diferents vectors: aigua, soroll, residus, sòl, paisatge, consums, social-sanitari i econòmic-laboral.
  * Anàlisi laboratori Anàlisi de l'aigua i altres elements de les diferents àrees de procés.
  * Productes químics Registre dels productes químics i dels proveïdors, les compres i de les diferents dosis que s'apliquen.
  * Equips Informació sobre els equips i maquinària que està en servei o recanvi.
  * Contactes Agenda de persones i empreses amb les seves dades.
  * Documents Registre i localització dels diferents documents i fitxes tècniques.
  * Incidències Control i seguiment de les avaries dels equips i de les incidències a les diferents àrees de procés.
  * Indicadors Gràfics sobre els diferents mòduls: comptadors, residus, compres i neteja. Localització de comptadors, equips, zones de neteja i anàlisi laboratori utilitzant Google Maps.
  * Neteja Control de les zones de neteja i el seu cost.
  * Connexió Possibilitat de connectar-se a altres bases de dades SQL, NoSQL i a PLC utilitzant Modbus. Aquesta opció no està implementada al programa, però es pot incorporar.
QGIS
2017-08-15 15:27:09

El Quantum GIS (o QGIS) és un programa de visualització, edició i anàlisi de dades que conforma un sistema d'informació geogràfica (SIG). Es tracta de programari de codi lliure i multiplataforma, és a dir que es pot modificar i descarregar lliurement i es pot utilitzar amb diversos sistemes operatius. El QIS permet la integració amb altres paquets SIG de codi lliure com ara PostGIS, GRASS, MapServer i SAGA per tal d'oferir als usuaris una major funcionalitat. Els plugins, escrits en el llenguatge Python, permeten ampliar les capacitats del QGIS. Alguns exemples inclouen la interacció amb l'API de mapes de Google, geoprocessament amb fTools i interfícies amb les bases de dades PostgreSQL i MySQL. La traducció al català es troba força avançada però encara hi ha feina. Si voleu col·laborar us podeu informar de com fer-ho a la [pàgina del projecte](https://www.softcatala.org/projectes/qgis/).
Advanced Renamer
2017-08-15 16:05:36

Advanced Renamer és un programa per canviar el nom a múltiples fitxers i carpetes alhora. En configurar els mètodes de canvi de nom, els noms poden manipular-se de diverses maneres. És fàcil configurar un treball per lots utilitzant múltiples mètodes en una gran quantitat de fitxers. Els 14 mètodes diferents us permeten canviar els noms, atributs i marques de temps dels fitxers de cop. Els fitxers també es poden copiar o moure a noves ubicacions en funció de la informació d'aquests. Amb Advanced Renamer podeu crear nous noms d'arxiu afegint, eliminant, substituint, canviant les minúscules/majúscules o donant al fitxer un nom nou basat en informació coneguda sobre aquest. Abans de realitzar les operacions en els fitxers, podeu verificar que el resultat serà correcte i si realitzeu el canvi de nom i no us agrada, podeu desfer el lot complet.
FilminCat
2017-08-14 22:46:23

Un munt de pel·lícules, sèries i curts disponibles per als usuaris de FilminCAT. Novetats, clàssics i films inèdits en el major catàleg de cinema online a Espanya. Amb aquesta app podràs: 

  * Accedir a tots els títols des del teu dispositiu.
  * Descobrir pel·lícules dels teus directors favorits.
  * Veure continguts sense connexió a internetGaudir de les millors sèries de TV, com "National Tresure", "This is England", "Him" i moltes més.
  * Veure els continguts des del teu TV via Chromecast.
  * Crear llistes amb els teus continguts favorits i els continguts que tens pendents per veure.

Necessita connexió a internet.
Waze
2017-08-14 22:59:54

Navegador GPS per a mòbils amb indicacions de veu en català. Waze és l'aplicació de trànsit i navegació basada en la comunitat més gran del món. Uniu-vos a altres conductors de la vostra àrea que comparteixen informació viària i de trànsit en temps real, estalviant a tots temps, combustible i diners en els desplaçaments diaris. Només per conduir amb el Waze obert, ja esteu contribuint amb un munt d'informació del trànsit en temps real a la vostra comunitat local. També podeu informar activament d'accidents, radars, controls policials i altres riscos que hi ha en el camí. Obteniu alertes viàries al llarg de la ruta i trobeu els preus de combustible més barats del voltant, compartits per la comunitat. A més, podeu afegir amics, enviar ubicacions o informar d'altres de l'hora d'arribada. 

  * Rutes en viu basades en informació viària i de trànsit en temps real generades per la comunitat.
  * Alertes efectuades per la comunitat, incloent-hi accidents, perills, radars, tancaments de carreteres, i més.
  * Navegació gir a gir guiada per veu en diverses llengües, també en català.
  * Mapes en viu, editats i actualitzats constantment per la comunitat d'editors dels mapes de Waze.
  * Actualització automàtica de la ruta segons canvien les condicions a la carretera.
  * Podeu enviar l'hora estimada d'arribada i el trajecte en temps real actualitzat a aquells amb qui us heu de reunir.
  * Aprèn dels vostres destins freqüents, hores de trajecte i les rutes preferides.
  * Troba la benzinera més barata en la ruta.
  * Podeu afegir informació sobre els llocs i les empreses locals.
  * Podeu afegir amics de Facebook i sincronitzeu Contactes.
  * Podeu veure l'hora d'arribada dels amics quan condueixin a la mateixa destinació.
  * Navegació amb un sol toc als esdeveniments de Facebook i de l'agenda.
  * Guanyeu punts quan contribuïu amb informació de la carretera i pugeu de nivell a la comunitat.

Nota: L'ús continuat del GPS en segon pla pot disminuir considerablement la vida de la bateria. Waze s'apagarà automàticament si està encès en segon pla i no s'ha conduït des de fa estona.
Google Maps
2017-08-14 23:12:41

Gràcies al seu nou disseny, l'aplicació Google Maps per a telèfons i tauletes Android, fa que la navegació pel vostre món sigui més ràpida i fàcil. Trobeu els millors llocs de la ciutat i la informació que necessiteu per arribar-hi. 

  * Mapes complets i precisos en 220 països
  * Navegació GPS indicada per veu per anar en cotxe, en bicicleta i a peu
  * lndicacions de transport i mapes de més de 15.000 pobles i ciutats
  * Trànsit, informes d'incidents i canvi de ruta dinàmic en temps real
  * Informació detallada per a més de 100 milions de llocs
  * Street View i imatges d'interiors de restaurants i museus, entre d'altres

* Algunes funcions no estan disponibles en tots els països.
Airbnb
2017-08-14 23:21:39

Planifica els teus viatges des de qualsevol lloc amb l'aplicació d'Airbnb! Airbnb t'obre la porta dels allotjaments més interessants i és, a més, la forma més fàcil de guanyar diners amb l'espai que et sobri. Amb els seus més de 600.000 anuncis en més de 34.000 ciutats, Airbnb trobarà l'experiència adequada per a tu. Envia missatges als hostes i amfitrions, emociona't mirant el teu itinerari, descobreix destinacions màgiques i afegeix autèntiques joies als teus Wish Lists. Fes que la teva pròxima llar sigui un àtic, un tipi, una casa en un arbre o ... Obre el teu espai a altres viatgers!
Viber Messenger
2017-08-16 16:03:16

Viber és una aplicació de missatgeria gratuïta que us manté connectat amb persones de tot el món mitjançant la vostra connexió a Internet. Envieu un missatge de text als vostres amics i familiars amb Viber Messenger. Expresseu-vos amb divertits adhesius i icones emoji i compartiu fotos i vídeos. El Viber també us permet fer trucades internacionals gratuïtes, ja sigui amb una trucada de veu ràpida o veient els amics en un xat en vídeo gratuït. Connecteu amb amics i familiars utilitzant el servei de missatgeria instantània, trucades telefòniques o xats de vídeo en viu. Trieu un contacte de l'agenda o simplement introduïu un número de telèfon per afegir el nou contacte a Viber. Podeu enviar un missatge de text, però Viber us ofereix moltíssimes més opcions a banda de missatges gratuïts. Compartiu fotos i vídeos, gaudiu d’icones emoji i divertits adhesius, graveu missatges d’àudio o envieu fitxers. Xat en grup de fins a 250 persones! Amb Viber resulta molt fàcil crear i participar en xats en grup de fins a 250 persones a la vegada! Afegiu els vostres contactes en un xat en grup, creeu grups de treball i organitzeu esdeveniments de manera fàcil. També podeu fer “M'agrada” a qualsevol missatge de veu o de text que hagi compartit un usuari.
Pou
2017-08-16 16:07:46

Tens el que es necessita per cuidar a la teva mascota alienígena?! Alimenta'l, neteja'l, juga amb ell i observa'l créixer mentre puja de nivell i desbloqueja diferents fons d'habitació i vestits per gaudir tu i el teu Pou. Com vols personalitzar al teu POU? 

  * Alimenta i cura el teu Pou, i observa com creix!
  * Juga a jocs a la sala de jocs i recull les monedes!
  * Experimenta amb pocions al laboratori!
  * Personalitza l'aparença del teu Pou!
  * Prova nous vestits, barrets i ulleres!
  * Personalitza el fons de cada habitació!
  * Desbloqueja assoliments i articles especials!
  * Visita i juga amb els teus amics!
Snapchat
2017-08-16 16:13:03

L'Snapchat és una aplicació mòbil que permet enviar vídeos o fotografies, que s'esborren automàticament al cap de 24 hores, amb missatges o sense, als destinataris escollits pel mateix emissor o a la teva història. També permet xatejar amb els amics, amb l'opció de guardar els missatges o no, a més de trucar, o fer vídeotrucades gratuïtament. L'aplicació també dóna l'opció d'editar les fotografies amb filtres i els vídeos amb càmera lenta, ràpida, filtres.... Tot i tractar-se missatges amb autodestrucció, se'n poden realitzar captures de pantalla, que la mateixa aplicació notificarà a l'emissor.
VideoShow
2017-08-16 16:19:29

VideoShow té 120 milions d'usuaris a nivell mundial, és un dels editors de vídeo per a dispositius mòbils líder tant en Android com en iOS. Porta l'experiència d'edició de vídeo als dispositius mòbils. Amb mínimes operacions podeu fer un muntatge impressionant amb fotos i vídeos. Podeu expressar-vos amb vídeo, foto, text, música, veu, efectes, filtres...
TomTom
2017-08-16 16:28:54

TomTom és una aplicació de navegació amb mapes, trànsit en temps real i càmeres de trànsit fora de línia. Perfecta per als desplaçaments diaris o per conduir per noves carreteres.
CatalApp
2017-08-16 16:34:36

Vols millorar la situació del català a comerços i establiments? Catalapp és la nova aplicació mòbil creada per la Plataforma per la Llengua que permetrà valorar i comentar l'ús que es fa de la llengua catalana en l'atenció oral, escrita i virtual dels més d'1.500.000 de comerços i establiments geolocalitzats per l'aplicació arreu dels territoris de parla catalana. Gràcies a la Catalapp, els consumidors podran saber quins comerços tenen una actitud més responsable amb l'ús del català. A més a més, també servirà per fer coneixedors els establiments amb pitjor valoració de la necessitat de millorar la seva política lingüística. Com a consumidors, els catalanoparlants tenim dret de ser atesos en la nostra llengua. Descarrega't la CatalApp! Per a més informació, consulta el web www.plataforma-llengua.cat/catalapp
OfficeSuite
2017-08-16 16:49:49

L'OfficeSuite us permet veure, editar i crear documents de Word, Excel, PowerPoint, PDF i realitzar operacions avançades. Es completa amb un gestor de fitxers integrat. És una de les solucions d'oficina mòbil més completa en característiques disponible per a dispositius mòbils. Ve inclòs amb els dispositius de fabricants com Sony, Amazon, Sharp, Acer, Alcatel, Kyocera, Toshiba i altres.
qBittorrent
2017-11-23 08:28:24

L'objectiu principal del qBittorrent és oferir una alternativa a altres gestors similars de torrent. Les característiques principals són: 

  * Interfície d'usuari similars al μTorrent.>
  * Cerca integrada i personalitzable: a la majoria dels llocs de cerca famosos de BitTorrent.
  * Compatibilitat amb totes les extensions BitTorrent: Magnet, BitComet, Peer Exchange, DHT, etc.
  * Control avançat per a rastrejadors, parells i torrents (flux de cua i priorització).
  * Suport per al reenviament de ports UPnP / NAT-PMP.
  * Programador d'ample de banda i baixada seqüencial/li> 
  * Filtratge IP (compatible amb eMule i PeerGuardian) i compatible amb IPv6..
  * Informació detallada sobre el torrent: mida, estat, llavors, parells, percentatge baixat i velocitat de pujada i baixada
Word Mobile
2017-08-16 16:59:24

L'aplicació Microsoft Word real per a telèfons i tauletes. El Word mobile s'ha dissenyat perquè pugueu treballar des de qualsevol lloc. El Word té l'aspecte, el comportament i la qualitat coneguts de l'Office, amb una experiència de toc intuïtiu dissenyat per als telèfons i les tauletes. Tant si voleu crear un document com si només heu de llegir i fer modificacions ràpides sobre la marxa, el Word us proporciona la millor experiència de productivitat. Treballeu amb confiança sabent que els vostres documents es veuran millor amb l'Office i que no perdreu format ni dades encara que utilitzeu dispositius diferents. Podeu accedir fàcilment als documents al núvol sempre que els necessiteu. L'aplicació gratuïta Word ofereix una experiència essencial per visualitzar, crear i editar documents en dispositius que tinguin una mida de pantalla de 10,1 polzades o menys. Podeu desbloquejar l'experiència completa del Word amb una subscripció a l'Office 365.
Excel Mobile
2017-08-16 17:05:47

L'autèntica aplicació Microsoft Excel per a telèfons i tauletes. L'Excel Mobile està dissenyat perquè hi pugueu treballar des de qualsevol lloc. Ordeneu i analitzeu les vostres dades amb l'Excel per extreure'n informació. L'Excel combina l'aspecte, el funcionament i la qualitat de l'Office que ja coneixeu amb una experiència tàctil intuïtiva dissenyada per a telèfons i tauletes. Ja sigui per crear un full de càlcul pràctic o simplement perquè necessiteu visualitzar i fer modificacions ràpides sobre la marxa, l'Excel us ofereix la millor experiència per a la vostra productivitat. Treballeu amb la tranquil·litat de saber que desem els canvis automàticament i que no perdreu el format ni les dades en canviar de dispositiu. Podreu accedir fàcilment als fulls de càlcul des del núvol sempre que ho necessiteu. L'aplicació Excel gratuïta ofereix una experiència bàsica per visualitzar, crear i editar documents en dispositius amb una pantalla de fins a 10,1 polzades. Podeu descobrir l'experiència completa de l'Excel amb una subscripció a l'Office 365.
GSam Battery Monitor
2017-08-17 00:07:24

La vostra bateria es descarrega massa ràpid? Simplement voleu saber quina vida té la bateria? O potser voleu entendre quines aplicacions consumeixen més bateria? GSam Battery Monitor és l'eina ideal per millorar la vostra gestió de la bateria.
Lletrix
2017-09-03 20:23:12

Letrix és una divertida combinació de jocs per a totes les edats, amb opció multijugador, diverses maneres de joc i dificultat. En el primer tipus, l'objectiu del joc és anar construint paraules amb les lletres que van apareixent, però cal donar-se pressa i pensar ràpid, abans que la pantalla s'ompli de lletres. En el segon tipus, has de fer caure els blocs numerats de forma ordenada construint les paraules adequades ... abans que el temps s'esgoti!
LibreOffice Impress Remote
2017-09-03 21:05:47

Aplicació gratuïta per controlar remotament les presentacions del LibreOffice com si fos un comandament a distància! Us permet interaccionar amb la presentació de diapositives des d'un dispositiu Android, incloent-t'hi la previsualització de diapositives, notes del presentador i més.
Astronomia per a nens i joves
2017-09-03 21:25:11

Astronomia per a nens i joves és una aplicació didàctica amb explicacions i fotografies sobre la naturalesa de l'Univers i del Sistema Solar. En aquesta aplicació, hi trobaràs els conceptes més importants sobre astronomia, explicats de manera amena i amb la possibilitat de que el sintetitzador de veu te'ls llegeixi. També inclou la llista de tots els planetes del Sistema Solar i els seus satèl·lits amb fotografies, explicacions i una fitxa tècnica amb les dades més rellevants. I per quan creus que ja ho saps tot, pots posar a prova tots els teus coneixements a examen i intentar superar el test de 10 preguntes... a veure quina nota assoleixes. És doncs, una eina molt útil per a iniciar-se en l'astronomia, i està pensada perquè la puguin utilitzar nens a partir de 5 anys, ja que amb l'ajuda del sintetitzador, poden sentir les explicacions.
Orbot
2017-09-24 20:08:33

L'Orbot és una aplicació de servidor intermediari gratuïta que capacita a les altres aplicacions per utilitzar internet de forma més segura. L'Orbot utilitza [Tor](https://ca.wikipedia.org/wiki/Tor_\(xarxa\)) per xifrar les vostres comunicacions per Internet i ocultar-les fent-les saltar per una sèrie d'ordinadors repartits per tot el món. Tor és un programari lliure i una xarxa oberta que us ajuda a defensar-vos d'un tipus de vigilància a la xarxa que amenaça la llibertat personal i la privadesa, activitats empresarials i relacions confidencials i la seguretat en general, coneguda com anàlisi de trànsit.
GCompris
2017-11-22 20:45:48

El GCompris és una suite de programari educatiu d'alta qualitat, que inclou una gran quantitat d'activitats per a nens i nenes entre els 2 i els 10 anys. Algunes de les activitats estan orientades a joc, però sempre són educatives. Aquí teniu la llista de categories d'activitats amb alguns exemples: 

  * descobrir l'ordinador: teclat, ratolí, pantalla tàctil...
  * lectura: lletres, paraules, practicar la lectura, escriure text...
  * aritmètica: números, operacions, memoritzar la taula, enumeració, taula de doble entrada...
  * ciència: blocar el canal, el cicle de l'aigua, energia renovable...
  * geografia: països, regions, cultura...
  * jocs: escacs, memòria, connecta 4, el penjat, tres en ratlla...
  * altres: colors, formes, Braille, aprendre a dir l'hora...

Actualment el GCompris ofereix més de 100 activitats, i encara se'n desenvolupen més. El GCompris és programari lliure, el qual vol dir que podeu adaptar-lo a les vostres pròpies necessitats, millorar-lo i, el més important, compartir-lo amb nens de tot arreu.
Briar
2018-02-03 16:10:02

Briar és una aplicació de missatgeria dissenyada per a Android dissenyada per a activistes, periodistes i qualsevol altra persona que necessiti una forma segura, fàcil i robusta de comunicar-se sense dependre d'un servidor central o Internet. A diferència de les aplicacions tradicionals de missatgeria, Briar no es basa en un servidor central, els missatges es sincronitzen directament entre els dispositius dels usuaris. Si esteu sense Internet, Briar pot sincronitzar-se mitjançant Bluetooth o Wi-Fi, mantenint la informació fluint en situació de crisi. Si Internet funciona, Briar es pot sincronitzar a través de la xarxa Tor, protegint els usuaris i les seves relacions de vigilància.
Mi Fit
2018-07-25 16:20:26

Aplicació de millora dels hàbits saludables, en combinació amb accessoris de Xiaomi: polsera, rellotge, bàscula, ... Mi Fit pot fer un seguiment dels vostres exercicis i analitzar-ne les dades de son i activitat. Us manté motivat mentre feu exercici, us ajuda a tenir un estil de vida saludable i us fa sentir millor.
iLovePDF
2018-07-25 16:37:02

Eines en línia i completament gratuïtes per unir PDF, separar PDF, comprimir PDF, convertir documents Office a PDF, PDF a JPG i JPG a PDF. Ara també en format d'aplicació per a mòbils.